Diari Oficial de la Generalitat Valenciana


Sumari del DOGV 5191, del 03-02-2006 (2006/841)

RESOLUCIÓ de 16 de desembre de 2005, del conseller de Territori i Habitatge, per la qual s'aprova definitivament i s'ordena la publicació de la modificació puntual del Pla general de València, que afecta l'àmbit conformat pels carrers Velázquez, Poeta Navarro Cabanes, Racó d'Ademús i Castán Tobeñas.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5191

Data del DOGV
:   03-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/841


Data del document
:   16-12-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ del conseller de Territori i Habitatge de data 16 de desembre de 2005, per la qual s'aprova definitivament i s'ordena la publicació de la modificació puntual del Pla general de València, que afecta l'àmbit conformat pels carrers Velázquez, Poeta Navarro Cabanes, Racó d'Ademús i Castán Tobeñas. [2006/X841]  
Vist l'expedient referit a la modificació puntual del Pla general de València, que afecta l'àmbit conformat pels carrers Velázquez, Poeta Navarro Cabanes, Racó d'Ademús i Castán Tobeñas, i de conformitat amb els següents,   
Antecedents de fet  
Primer. El projecte es va sotmetre a informació pública, per període d'un mes, mitjançant un acord del Ple de l'Ajuntament de data 29 d'octubre de 2004. Una vegada transcorregut el corresponent termini d'exposició pública (DOGV núm. 4958, de data 3 de març de 2005 i anunci en el periòdic Las Provincias de 22 de febrer de 2005), sobre el projecte va recaure acord plenari d'aprovació provisional en data 29 de juliol de 2005, en el qual es van desestimar les al·legacions presentades per la comunitat de propietaris Velázquez 24 i per l'associació de veïns Nou Moles.  
Segon. El projecte consta de memòria justificativa de la modificació pretesa, com també de plànols d'informació i d'ordenació corresponents a l'illa afectada.  
Tercer. En data 15 de setembre de 2005 entra en aquest Servei Territorial d'Urbanisme la documentació de l'expedient de modificació puntual referenciat, remesa per l'Ajuntament de València interessant l'aprovació definitiva d'aquest.   
Quart. Durant la tramitació de l'expedient no s'ha sol·licitat l'emissió d'informes sectorials, per no resultar preceptius.  
Cinqué. La Comissió Territorial d'Urbanisme de València, en la sessió del 15 de novembre de 2005 acorda informar favorablement sobre la modificació puntual del Pla general de València, que afecta l'àmbit conformat pels carrers Velázquez, Poeta Navarro Cabanes, Racó d'Ademús i Castán Tobeñas i elevar l'expedient al conseller per a l'aprovació definitiva d'aquest.   
Fonaments de dret  
Primer. La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).  
Segon. La documentació està completa, a l'efecte del compliment del que ha preceptuat l'article 27 de la LRAU.  
Tercer. El municipi de València compta amb Pla general aprovat per resolució del conseller d'Obres Públiques i Urbanisme, de data 28 de desembre de 1988.   
L'objecte de la modificació puntual consisteix en el següent:  
La modificació presentada actua sobre una parcel·la de sòl urbà residencial de la zona d'ordenança ENS-1, pertanyent en la seua totalitat als promotors de l'expedient i sobre sòl qualificat com a RV-4 Sistema local de comunicacions, sobre el qual hi ha una edificació d'una sola planta fora d'ordenació substantiva, la titularitat de la qual correspon a un propietari i el sòl a un nombre indeterminat de copropietaris.  
Davant la dificultat d'obtenir l'àmbit vial de servei per a la seua posterior cessió a l'administració local i la consegüent impossibilitat d'edificar la parcel·la privativa, la modificació pretesa varia l'alineació oficial del vial d'accés al pati interior de l'illa, i amplia, a costa exclusivament del sòl dels promotors, la secció de l'esmentat vial de 8 m a 13 m.  
Com a conseqüència de l'increment del sòl públic viari, que passa de 220,38 m2 a 342,41 m2, es redueixen les dimensions de la parcel·la edificable fixada pel Pla general (de 609,24 m a 490,11 m), minorant-se, igualment, l'edificabilitat atorgada pel pla, a la qual renuncien expressament els proponents del projecte.  
Finalment, la nova secció de l'àmbit vial de servei millora l'accés al pati interior de l'illa, que el PGOU qualifica com a EC, educatiu cultural, per la qual cosa s'incrementa la superfície i la qualitat de les dotacions públiques de la zona. La resta de determinacions urbanístiques fixades pel Pla general per a aquest àmbit es traslladen en els mateixos termes, com són la tipologia i el nombre de plantes permeses.  
Els paràmetres establits en la modificació proposada i en el planejament vigent, es resumeixen en el següent quadre comparatiu;  
Quart. L'ordenació proposada satisfà adequadament l'interés públic local, conforme es justifica en la memòria i en l'acord d'aprovació provisional.  
La modificació proposada, que suposa una liberalització d'espai en detriment del sòl edificable, millora la qualitat i funcionalitat de les dotacions publiques de la zona, tant per l'increment del vial públic com pels accessos a l'equipament previst. Així mateix, es milloren les condicions estètiques de l'illa, en quedar garantida l'edificació del solar que resta vacant i l'execució del vial pendent d'obertura.   
La reserva de sòl dotacional incrementa notablement la seua proporció respecte a la prevista en el Pla general, i es minora l'edificabilitat de la parcel·la sense cap compensació urbanística.  
En definitiva no s'aprecia obstacle legal que impedisca l'aprovació autonòmica de l'expedient, des del punt de vista de les exigències de la política urbanística i territorial de la Generalitat Valenciana, tal com es recull en l'article 40 de la LRAU.  
Cinqué. El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 6 e) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats i la resta de general i de pertinent aplicació, i de conformitat amb l'acord de la Comissió Territorial d'Urbanisme de València de data 15 de novembre de 2005, resolc:  
Aprovar definitivament i ordenar la publicació de la modificació puntual del Pla general de València, que afecta l'àmbit conformat pels carrers Velázquez, Poeta Navarro Cabanes, Racó d'Ademús i Castán Tobeñas.   
Contra aquesta resolució, que posa fi a la via administrativa, es pot interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i article 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.  
València, 16 de desembre de 2005.. El conseller: Rafael Blasco Castany.